钦定古今图书集成/理学汇编/学行典/第190卷 > 王思聪
## 钦定古今图书集成/理学汇编/学行典/第190卷 > 王思聪

按《元史孝友传》：“王思聪，延安安塞人。素力田，农隙则
教诸生，得束修以养亲。母丧尽哀。父继娶杨氏，事之
如所生。以家多幼稚，侵父食，别筑室曰‘养老堂奉之，
朝夕定省，愈久不怠。父尝病剧，思聪忧甚，拜祈于天，
额膝皆成疮，得神泉饮之。愈后复失明，思聪舐之即
能视。县上状，命表异之’。”